title: Εκτελεστικός κανονισμός (ΕΕ) 2017/1503 της Επιτροπής, της 25ης Αυγούστου 2017, για την τροποποίηση του εκτελεστικού κανονισμού (ΕΕ) 2016/68 σχετικά με τις κοινές διαδικασίες και προδιαγραφές που απαιτούνται για τη διασύνδεση των ηλεκτρονικών μητρώων των καρτών οδηγού (Κείμενο που παρουσιάζει ενδιαφέρον για τον ΕΟΧ )

text:
               26.8.2017

               EL

               Επίσημη Εφημερίδα της Ευρωπαϊκής Ένωσης

               L 221/10

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1503 ΤΗΣ ΕΠΙΤΡΟΠΉΣ
   της 25ης Αυγούστου 2017
   για την τροποποίηση του εκτελεστικού κανονισμού (ΕΕ) 2016/68 σχετικά με τις κοινές διαδικασίες και προδιαγραφές που απαιτούνται για τη διασύνδεση των ηλεκτρονικών μητρώων των καρτών οδηγού
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 165/2014 του Ευρωπαϊκού Κοινοβουλίου και του Συμβουλίου, της 4ης Φεβρουαρίου 2014, για τους ταχογράφους στον τομέα των οδικών μεταφορών (1), και ιδίως το άρθρο 31 παράγραφος 5,
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 165/2014 προβλέπει την υποχρέωση των κρατών μελών να διασυνδέσουν τα εθνικά τους ηλεκτρονικά μητρώα καρτών οδηγού μέσω του συστήματος ανταλλαγής μηνυμάτων TACHOnet.

               (2)

               Οι κοινές διαδικασίες και προδιαγραφές που απαιτούνται για τη διασύνδεση των ηλεκτρονικών μητρώων των καρτών οδηγού μέσω του συστήματος ανταλλαγής μηνυμάτων TACHOnet καθορίζονται στον εκτελεστικό κανονισμό (ΕΕ) 2016/68 της Επιτροπής (2).

               (3)

               Η σύνδεση με το σύστημα ανταλλαγής μηνυμάτων TACHOnet είναι δυνατή είτε απευθείας μέσω σύνδεσης με την πλατφόρμα Testa (διευρωπαϊκές υπηρεσίες τηλεματικής μεταξύ διοικήσεων) είτε έμμεσα μέσω κράτους μέλους που είναι ήδη συνδεδεμένο με την Testa. Συνήθως, οι έμμεσες συνδέσεις συμφωνούνται διμερώς με συμβάσεις που υπογράφονται από εκπροσώπους των φορέων σε εθνικό επίπεδο χωρίς παρέμβαση της Επιτροπής. Ωστόσο, προκειμένου να αποφευχθεί πιθανή κατάχρηση της σύνδεσης και να διασφαλιστεί η ορθή λειτουργία του συστήματος, η Επιτροπή, ως γενικός διαχειριστής του συστήματος ανταλλαγής μηνυμάτων TACHOnet, θα πρέπει να λαμβάνει εγκαίρως τις απαιτούμενες πληροφορίες σχετικά με το ενδιαφέρον εθνικής αρχής να συνδεθεί στο σύστημα ανταλλαγής μηνυμάτων TACHOnet.

               (4)

               Το σύστημα ανταλλαγής μηνυμάτων TACHOnet, πέραν των κρατών μελών, είναι πρακτικά ανοικτό και σε τρίτες χώρες. Η Επιτροπή θα πρέπει, επομένως, να διασφαλίζει ότι οι τρίτες χώρες συμμορφώνονται με τις ίδιες υποχρεώσεις που ισχύουν για τα κράτη μέλη όσον αφορά το σύστημα ανταλλαγής μηνυμάτων TACHOnet.

               (5)

               Θα πρέπει να πραγματοποιηθούν ορισμένες ήσσονος σημασίας τροποποιήσεις στον εκτελεστικό κανονισμό (ΕΕ) 2016/68, προκειμένου να ρυθμιστούν με πιο στοχευμένο και σαφή τρόπο οι ακόλουθες πτυχές: η διαδικασία σύνδεσης στο σύστημα ανταλλαγής μηνυμάτων TACHOnet, οι προκαταρκτικές δοκιμές που πρέπει να πραγματοποιούνται και οι συνέπειες τυχόν αποτυχίας τους, το περιεχόμενο ορισμένων μηνυμάτων XML, ο καθορισμός της διαδικασίας κλιμάκωσης που πρέπει να ακολουθούν τα κράτη μέλη στην περίπτωση σφαλμάτων του συστήματος και ο χρόνος για τον οποίο επιτρέπεται η διατήρηση δεδομένων προσωπικού χαρακτήρα στα αρχεία καταγραφής του κεντρικού κόμβου.

               (6)

               Η νέα έκδοση του συστήματος ανταλλαγής μηνυμάτων TACHOnet θα τεθεί σε εφαρμογή στις 2 Μαρτίου 2018. Παρ' όλα αυτά, για να είναι δυνατή η πραγματοποίηση ορισμένων προπαρασκευαστικών ενεργειών, οι διατάξεις που αφορούν τη σύνδεση τρίτων χωρών, τις προκαταρκτικές δοκιμές και την έμμεση πρόσβαση θα πρέπει να είναι εφαρμοστέες από την ημερομηνία έναρξης ισχύος του παρόντος κανονισμού.

               (7)

               Συνεπώς, ο εκτελεστικός κανονισμός (ΕΕ) 2016/68 θα πρέπει να τροποποιηθεί αναλόγως.

               (8)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής οδικών μεταφορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο εκτελεστικός κανονισμός (ΕΕ) 2016/68 τροποποιείται ως εξής:

               1)

               στο άρθρο 2, προστίθενται τα ακόλουθα στοιχεία ια), ιβ) και ιγ):
               «ια)   “διευρωπαϊκές υπηρεσίες τηλεματικής μεταξύ διοικήσεων (‘Testa’)”: η πλατφόρμα διασύνδεσης τηλεπικοινωνιών για την ασφαλή ανταλλαγή πληροφοριών μεταξύ των δημόσιων διοικήσεων στην Ένωση·
               ιβ)   “απευθείας πρόσβαση στο TACHOnet”: η σύνδεση εθνικού ηλεκτρονικού μητρώου με το σύστημα ανταλλαγής μηνυμάτων TACHOnet μέσω σύνδεσης με την Testa την οποία διαχειρίζεται το κράτος μέλος στο οποίο βρίσκεται το μητρώο·
               ιγ)   “έμμεση πρόσβαση στο TACHOnet”: η σύνδεση εθνικού ηλεκτρονικού μητρώου με το σύστημα ανταλλαγής μηνυμάτων TACHOnet μέσω σύνδεσης με την Testa την οποία διαχειρίζεται κράτος μέλος στο οποίο δεν βρίσκεται το μητρώο.»·

               2)

               παρεμβάλλονται τα ακόλουθα άρθρα 3α και 3β:
               «Άρθρο 3a
               Σύνδεση τρίτων χωρών
               Υπό την έγκριση της Επιτροπής, τρίτες χώρες έχουν τη δυνατότητα να συνδέσουν τα ηλεκτρονικά τους μητρώα με το σύστημα ανταλλαγής μηνυμάτων TACHOnet, εφόσον συμμορφώνονται με τις διατάξεις του παρόντος κανονισμού.
               Άρθρο 3β
               Προκαταρκτικές δοκιμές
               Η σύνδεση εθνικού ηλεκτρονικού μητρώου με το σύστημα ανταλλαγής μηνυμάτων TACHOnet, είτε με απευθείας είτε με έμμεση πρόσβαση, πραγματοποιείται μετά την επιτυχή ολοκλήρωση δοκιμών σύνδεσης, ενσωμάτωσης και επιδόσεων σύμφωνα με τις οδηγίες και υπό την επίβλεψη της Επιτροπής.
               Σε περίπτωση αποτυχίας των προκαταρκτικών δοκιμών, η Επιτροπή μπορεί να αναστείλει προσωρινά τη φάση των δοκιμών, οι οποίες επαναρχίζουν μόλις η αρμόδια εθνική αρχή κοινοποιήσει στην Επιτροπή την έγκριση των απαιτούμενων τεχνικών βελτιώσεων σε εθνικό επίπεδο που θα επιτρέψουν την επιτυχή εκτέλεση των προκαταρκτικών δοκιμών.
               Η μέγιστη διάρκεια των προκαταρκτικών δοκιμών είναι έξι μήνες.»·

               3)

               παρεμβάλλεται το ακόλουθο άρθρο 5α:
               «Άρθρο 5a
               Έμμεση πρόσβαση στο TACHOnet
               1.   Κάθε εθνική αρχή που ζητεί έμμεση πρόσβαση στο TACHOnet υποβάλλει τα ακόλουθα έγγραφα στην Επιτροπή:

                           α)

                           επιστολή υπογεγραμμένη από εκπρόσωπο της εθνικής αρχής με την οποία ζητείται από την Επιτροπή να αρχίσει η δοκιμαστική φάση για την παροχή έμμεσης πρόσβασης στο TACHOnet·

                           β)

                           αίτηση έμμεσης πρόσβασης στο TACHOnet, σύμφωνα με το υπόδειγμα που παρατίθεται στο παράρτημα IX·

                           γ)

                           διμερή σύμβαση μεταξύ της εθνικής αρχής που ζητεί την έμμεση πρόσβαση και της εθνικής αρχής που παρέχει την πρόσβαση μέσω της οικείας σύνδεσης Testa, υπογεγραμμένη από τους εκπροσώπους και των δύο εθνικών αρχών.

                     2.   Το αργότερο δύο μήνες μετά την υποβολή των εγγράφων που αναφέρονται στην παράγραφο 1, η Επιτροπή ζητεί από την οικεία εθνική αρχή να υποβάλει τις τεχνικές πληροφορίες που απαιτούνται προκειμένου να αρχίσουν οι προκαταρκτικές δοκιμές που αναφέρονται στο άρθρο 3β.
               3.   Έμμεση πρόσβαση στο TACHOnet παρέχεται μόνο εφόσον πληρούνται οι απαιτήσεις που καθορίζονται στις παραγράφους 1 και 2.»·

               4)

               τα παραρτήματα I, ΙΙ, ΙΙΙ, VI, VII και VIII τροποποιούνται σύμφωνα με το παράρτημα I του παρόντος κανονισμού·

               5)

               προστίθεται το παράρτημα IX κατά τα προβλεπόμενα στο παράρτημα II του παρόντος κανονισμού.

         Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Το άρθρο 1 παράγραφος 4 εφαρμόζεται από τις 2 Μαρτίου 2018.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Αυγούστου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 60 της 28.2.2014, σ. 1.

      (2)  Εκτελεστικός κανονισμός (ΕΕ) 2016/68 της Επιτροπής, της 21ης Ιανουαρίου 2016, σχετικά με τις κοινές διαδικασίες και προδιαγραφές που απαιτούνται για τη διασύνδεση των ηλεκτρονικών μητρώων των καρτών οδηγού (ΕΕ L 15 της 22.1.2016, σ. 51).

      ΠΑΡΑΡΤΗΜΑ I
      Τα παραρτήματα I, II, III, VI, VII και VIII του εκτελεστικού κανονισμού (ΕΕ) 2016/68 τροποποιούνται ως εξής:

                  1)

                  το παράρτημα I τροποποιείται ως εξής:

                              α)

                              στο σημείο 1.1, η δεύτερη παράγραφος αντικαθίσταται από το ακόλουθο κείμενο:
                              «Όλα τα μηνύματα του συστήματος TACHOnet δρομολογούνται μέσω του κεντρικού κόμβου»·

                              β)

                              το σημείο 2.2 αντικαθίσταται από το ακόλουθο κείμενο:

                                          «2.2.

                                          Στον κεντρικό κόμβο δεν αποθηκεύονται δεδομένα για περίοδο μεγαλύτερη των έξι μηνών, άλλα από τα δεδομένα καταγραφής κινήσεων, τα στατιστικά δεδομένα και τα δεδομένα δρομολόγησης που αναφέρονται στο παράρτημα VII.»·

                              γ)

                              το σημείο 2.6.1 αντικαθίσταται από το ακόλουθο κείμενο:

                                          «2.6.1.

                                          Η λειτουργία διαχείρισης επαφών παρέχει σε κάθε κράτος μέλος τη δυνατότητα να διαχειρίζεται τα στοιχεία επικοινωνίας όσον αφορά τις πολιτικές, επιχειρηματικές, επιχειρησιακές και τεχνικές κατηγορίες του οικείου κράτους μέλους, υπεύθυνη δε για τη συντήρηση των οικείων επαφών είναι η αρμόδια αρχή κάθε κράτους μέλους. Τα στοιχεία επικοινωνίας των λοιπών κρατών μελών είναι ορατά αλλά δεν μπορούν να τροποποιηθούν.»·

                              δ)

                              το σημείο 2.6.2 διαγράφεται·

                  2)

                  το παράρτημα II τροποποιείται ως εξής:

                              α)

                              το σημείο 1.3 αντικαθίσταται από το ακόλουθο κείμενο:

                                          «1.3.

                                          Modify Card Status (MCS) (Τροποποίηση Καθεστώτος Κάρτας): επιτρέπει στο κράτος μέλος που υποβάλλει το αίτημα να ενημερώσει το κράτος μέλος που αποστέλλει την απάντηση, μέσω αιτήματος Τροποποίησης Καθεστώτος Κάρτας, ότι έχει αλλάξει το καθεστώς κάρτας που το τελευταίο έχει εκδώσει. Το κράτος μέλος που αποστέλλει την απάντηση ανταποκρίνεται στο αίτημα Τροποποίησης Καθεστώτος Κάρτας αποστέλλοντας απάντηση Τροποποίησης Καθεστώτος Κάρτας ευθύς μετά την επικαιροποίηση του μητρώου ή την απόρριψη της κοινοποίησης, στην οποία δηλώνεται το αποτέλεσμα της επικαιροποίησης και αναφέρεται το ισχύον καθεστώς κάρτας (όπως είναι καταχωρισμένο στο μητρώο καρτών ταχογράφων). Η εν λόγω απάντηση αποστέλλεται το αργότερο εντός 10 ημερολογιακών ημερών από την αποστολή του αιτήματος κοινοποίησης. Σε κάθε περίπτωση, το αίτημα Τροποποίησης Καθεστώτος Κάρτας ή η απάντηση στο αίτημα Τροποποίησης Καθεστώτος Κάρτας επιβεβαιώνεται με βεβαίωση Τροποποίησης Καθεστώτος Κάρτας.»·

                              β)

                              το σημείο 5 αντικαθίσταται από το ακόλουθο κείμενο:

                                          «5.

                                          Τα καθεστώτα κάρτας που παρατίθενται στο προσάρτημα του παρόντος παραρτήματος δεν χρησιμοποιούνται για να καθορισθεί κατά πόσον η κάρτα οδηγού ισχύει για οδήγηση. Σε περίπτωση που κράτος μέλος υποβάλει ερώτημα στο μητρώο του κράτους μέλους που εξέδωσε την κάρτα μέσω της λειτουργίας CCS ή CIC, η απάντηση περιέχει το ειδικό πεδίο “ισχύει για οδήγηση”. Οι εθνικές διοικητικές διαδικασίες πρέπει να είναι τέτοιες ώστε οι απαντήσεις CCS ή CIC να περιέχουν πάντα την κατάλληλη τιμή “ισχύει για οδήγηση.”·»

                  3)

                  το παράρτημα III τροποποιείται ως εξής:

                              α)

                              το σημείο 2.3 αντικαθίσταται από το ακόλουθο κείμενο:

                                          «2.3.

                                          Τα εθνικά συστήματα έχουν τη δυνατότητα να αποστέλλουν, να λαμβάνουν και να επεξεργάζονται όλα τα μηνύματα που αντιστοιχούν σε οιαδήποτε από τις λειτουργίες που περιγράφονται στο παράρτημα II»·

                              β)

                              το προσάρτημα αντικαθίσταται από το ακόλουθο:«
                                 Προσάρτημα

                                    Ελάχιστες απαιτήσεις για το περιεχόμενο των μηνυμάτων XML

                                             Κοινή Επικεφαλίδα

                                             Υποχρεωτικό

                                             Version (Έκδοση)

                                             Η επίσημη έκδοση των προδιαγραφών XML καθορίζεται από τον χώρο ονομάτων που ορίζεται στη διάταξη XSD του μηνύματος, καθώς και στο χαρακτηριστικό version του στοιχείου Επικεφαλίδα όλων των μηνυμάτων XML. Ο αριθμός έκδοσης (“n.m”) ορίζεται ως σταθερή τιμή σε κάθε έκδοση του αρχείου καθορισμού διάταξης XML (xsd).

                                             Ναι

                                             Test Identifier (Δοκιμαστικός αναγνωριστικός κωδικός)

                                             Προαιρετικό αναγνωριστικό για δοκιμαστικούς ελέγχους. Ο αποστολέας του δοκιμαστικού ελέγχου συμπληρώνει το αναγνωριστικό και όλοι οι συμμετέχοντες στη ροή εργασίας διαβιβάζουν ή επιστρέφουν το ίδιο αναγνωριστικό. Σε περιβάλλον παραγωγής, αυτό το αναγνωριστικό δεν λαμβάνεται υπόψη και, εάν παρέχεται, δεν χρησιμοποιείται.

                                             Όχι

                                             Technical Identifier (Τεχνικός αναγνωριστικός κωδικός)

                                             Διεθνής μοναδικός αναγνωριστικός κωδικός που προσδιορίζει μοναδικά κάθε μεμονωμένο μήνυμα. Ο αποστολέας δημιουργεί διεθνή μοναδικό αναγνωριστικό κωδικό και συμπληρώνει το εν λόγω χαρακτηριστικό. Τα δεδομένα αυτά δεν χρησιμοποιούνται σε επαγγελματικό επίπεδο.

                                             Ναι

                                             Workflow Identifier (Αναγνωριστικός κωδικός ροής εργασίας)

                                             Ο αναγνωριστικός κωδικός ροής εργασίας συνίσταται σε διεθνή μοναδικό αναγνωριστικό κωδικό και δημιουργείται από το κράτος μέλος που υποβάλλει το αίτημα. Στη συνέχεια, το εν λόγω αναγνωριστικό χρησιμοποιείται σε όλα τα μηνύματα για τη συσχέτιση της ροής εργασίας.

                                             Ναι

                                             Sent At (Εστάλη στις)

                                             Η ημερομηνία και η ώρα (σε μορφότυπο UTC) αποστολής του μηνύματος.

                                             Ναι

                                             Timeout (Χρόνος λήξης)

                                             Προαιρετικό χαρακτηριστικό ημερομηνίας και ώρας (σε μορφότυπο UTC). Η συγκεκριμένη τιμή καθορίζεται μόνο από τον κεντρικό κόμβο για αιτήματα που έχουν διαβιβαστεί και υπολογίζεται με βάση την ημερομηνία/ώρα παραλαβής του αρχικού αιτήματος από τον κόμβο. Κατ' αυτόν τον τρόπο, το κράτος μέλος που αποστέλλει την απάντηση ενημερώνεται σχετικά με τον χρόνο λήξης του αιτήματος. Η τιμή αυτή δεν απαιτείται για τα αρχικά αιτήματα που αποστέλλονται στον κόμβο και για όλα τα μηνύματα απάντησης.

                                             Όχι

                                             From (Από)

                                             Ο κωδικός ISO 3166-1 Alpha 2 του κράτους μέλους που αποστέλλει το μήνυμα ή “EU”.

                                             Ναι

                                             To (Προς)

                                             Ο κωδικός ISO 3166-1 Alpha 2 του κράτους μέλους στο οποίο αποστέλλεται το μήνυμα ή “EU”.

                                             Ναι

                                             Αίτημα Ελέγχου Εκδοθεισών Καρτών

                                             Υποχρεωτικό

                                             Family Name (Επώνυμο)

                                             Επώνυμο του οδηγού.

                                             Ναι

                                             First Name (Όνομα)

                                             Όνομα του οδηγού.

                                             Όχι

                                             Date of Birth (Ημερομηνία γέννησης)

                                             Ημερομηνία γέννησης του οδηγού.

                                             Ναι

                                             Place of Birth (Τόπος γέννησης)

                                             Τόπος γέννησης του οδηγού.

                                             Όχι

                                             Driving Licence Number (Αριθμός της άδειας οδήγησης)

                                             Αριθμός της άδειας οδήγησης του οδηγού.

                                             Όχι

                                             Driving Licence Issuing Country (Χώρα έκδοσης της άδειας οδήγησης)

                                             Χώρα έκδοσης της άδειας οδήγησης του οδηγού.

                                             Όχι

                                             Απάντηση Ελέγχου Εκδοθεισών Καρτών

                                             Υποχρεωτικó

                                             Status Code (Κωδικός καθεστώτος)

                                             Κωδικός καθεστώτος της απάντησης.

                                             Ναι

                                             Status Message (Μήνυμα καθεστώτος)

                                             Επεξηγηματική περιγραφή του καθεστώτος.

                                             Όχι

                                             Search Mechanism (Μηχανισμός αναζήτησης)

                                             Η κάρτα βρέθηκε μέσω αναζήτησης NYSIIS ή προσαρμοσμένης αναζήτησης.

                                             Ναι

                                                Found Driver Details (Στοιχεία του οδηγού που βρέθηκε)

                                             Ναι, εφόσον βρίσκεται ο οδηγός

                                             Family Name (Επώνυμο)

                                             Το επώνυμο οδηγών που τυχόν βρέθηκαν.

                                             Ναι

                                             First Name (Όνομα)

                                             Το όνομα των οδηγών που τυχόν βρέθηκαν.

                                             Όχι

                                             Date of Birth (Ημερομηνία γέννησης)

                                             Ημερομηνία γέννησης οδηγών που τυχόν βρέθηκαν.

                                             Ναι

                                             Place of birth (Τόπος γέννησης)

                                             Τόπος γέννησης οδηγών που τυχόν βρέθηκαν.

                                             Όχι

                                                Card Details (Στοιχεία της κάρτας)

                                             Ναι, εφόσον βρίσκεται ο οδηγός

                                             Card Number (Αριθμός κάρτας)

                                             Αριθμός της κάρτας που βρέθηκε.

                                             Ναι

                                             Card Status (Καθεστώς κάρτας)

                                             Καθεστώς της κάρτας που βρέθηκε.

                                             Ναι

                                             Valid for Driving (Ισχύει για οδήγηση)

                                             H κάρτα που βρέθηκε ισχύει/δεν ισχύει για οδήγηση.

                                             Ναι

                                             Card Issuing Authority (Αρχή έκδοσης της κάρτας)

                                             Ονομασία της αρχής που εξέδωσε την κάρτα που βρέθηκε.

                                             Ναι

                                             Card Start of Validity Date (Ημερομηνία έναρξης ισχύος της κάρτας)

                                             Ημερομηνία έναρξης ισχύος της κάρτας που βρέθηκε.

                                             Ναι

                                             Card Expiry Date (Ημερομηνία λήξης της κάρτας)

                                             Ημερομηνία λήξης της κάρτας που βρέθηκε.

                                             Ναι

                                             Card Status Modified Date (Ημερομηνία τροποποίησης καθεστώτος της κάρτας)

                                             Ημερομηνία τελευταίας τροποποίησης της κάρτας που βρέθηκε.

                                             Ναι

                                             Temporary Card (Προσωρινή κάρτα)

                                             Η κάρτα που βρέθηκε είναι προσωρινή.

                                             Όχι

                                                Driving Licence Details (Στοιχεία της άδειας οδήγησης)

                                             Ναι, εφόσον βρίσκεται ο οδηγός

                                             Driving Licence Number (Αριθμός της άδειας οδήγησης)

                                             Αριθμός άδειας οδήγησης του οδηγού που βρέθηκε.

                                             Ναι

                                             Driving Licence Issuing Country (Χώρα έκδοσης της άδειας οδήγησης)

                                             Χώρα έκδοσης της άδειας οδήγησης του οδηγού που βρέθηκε.

                                             Ναι

                                             Driving Licence Status (Καθεστώς της άδειας οδήγησης)

                                             Καθεστώς της άδειας οδήγησης του οδηγού που βρέθηκε.

                                             Όχι

                                             Driving Licence Issuing Date (Ημερομηνία έκδοσης της άδειας οδήγησης)

                                             Ημερομηνία έκδοσης της άδειας οδήγησης του οδηγού που βρέθηκε.

                                             Όχι

                                             Driving Licence Expiry Date (Ημερομηνία λήξης της άδειας οδήγησης)

                                             Ημερομηνία λήξης της άδειας οδήγησης του οδηγού που βρέθηκε.

                                             Όχι

                                                Workshop Card Details (Στοιχεία της κάρτας συνεργείου)

                                             Ναι, εφόσον βρίσκεται κάρτα συνεργείου

                                             Workshop name (Ονομασία συνεργείου)

                                             Ονομασία του συνεργείου στο οποίο χορηγήθηκε η κάρτα συνεργείου που βρέθηκε.

                                             Ναι

                                             Workshop address (Διεύθυνση συνεργείου)

                                             Διεύθυνση του συνεργείου στο οποίο χορηγήθηκε η κάρτα συνεργείου που βρέθηκε.

                                             Ναι

                                             Αίτημα Ελέγχου του Καθεστώτος Κάρτας

                                             Υποχρεωτικό

                                             Card Number (Αριθμός κάρτας)

                                             Αριθμός της κάρτας της οποίας ζητούνται τα στοιχεία.

                                             Ναι

                                             Απάντηση Ελέγχου του Καθεστώτος Κάρτας

                                             Υποχρεωτικό

                                             Status Code (Κωδικός καθεστώτος)

                                             Κωδικός καθεστώτος της απάντησης.

                                             Ναι

                                             Status Message (Μήνυμα καθεστώτος)

                                             Επεξηγηματική περιγραφή του καθεστώτος.

                                             Όχι

                                                Requested Card Details (Στοιχεία της κάρτας για την οποία υποβάλλεται το αίτημα)

                                             Ναι, εφόσον βρίσκεται η κάρτα για την οποία υποβάλλεται το αίτημα

                                             Card number (αριθμός κάρτας)

                                             Αριθμός της κάρτας για την οποία υποβάλλεται το αίτημα.

                                             Ναι

                                             Card Status (Καθεστώς κάρτας)

                                             Καθεστώς της κάρτας για την οποία υποβάλλεται το αίτημα.

                                             Ναι

                                             Valid for Driving (Ισχύει για οδήγηση)

                                             Η κάρτα για την οποία υποβάλλεται το αίτημα ισχύει/δεν ισχύει για οδήγηση.

                                             Ναι

                                             Card Issuing Authority (Αρχή έκδοσης της κάρτας)

                                             Ονομασία της αρχής που εξέδωσε την κάρτα για την οποία υποβάλλεται το αίτημα.

                                             Ναι

                                             Card Start of Validity Date (Ημερομηνία έναρξης ισχύος της κάρτας)

                                             Ημερομηνία έναρξης ισχύος της κάρτας για την οποία υποβάλλεται το αίτημα.

                                             Ναι

                                             Card Expiry Date (Ημερομηνία λήξης της κάρτας)

                                             Ημερομηνία λήξης της κάρτας για την οποία υποβάλλεται το αίτημα.

                                             Ναι

                                             Card Status Modified Date (Ημερομηνία τροποποίησης καθεστώτος της κάρτας)

                                             Ημερομηνία τελευταίας τροποποίησης της κάρτας για την οποία υποβάλλεται το αίτημα.

                                             Ναι

                                             Temporary Card (Προσωρινή κάρτα)

                                             Η κάρτα για την οποία υποβάλλεται το αίτημα είναι προσωρινή.

                                             Όχι

                                                Workshop Card Details (Στοιχεία της κάρτας συνεργείου)

                                             Ναι, εφόσον βρίσκεται κάρτα συνεργείου

                                             Workshop Name (Ονομασία συνεργείου)

                                             Ονομασία του συνεργείου στο οποίο χορηγήθηκε η κάρτα.

                                             Ναι

                                             Workshop Address (Διεύθυνση συνεργείου)

                                             Διεύθυνση του συνεργείου στο οποίο χορηγήθηκε η κάρτα.

                                             Ναι

                                                Card Holder Details (Στοιχεία του κατόχου της κάρτας)

                                             Family Name (Επώνυμο)

                                             Επώνυμο του οδηγού στον οποίο χορηγήθηκε η κάρτα.

                                             Ναι

                                             First Name (Όνομα)

                                             Όνομα του οδηγού στον οποίο χορηγήθηκε η κάρτα.

                                             Όχι

                                             Date of Birth (Ημερομηνία γέννησης)

                                             Ημερομηνία γέννησης του οδηγού στον οποίο χορηγήθηκε η κάρτα.

                                             Ναι

                                             Place of Birth (Τόπος γέννησης)

                                             Τόπος γέννησης του οδηγού στον οποίο χορηγήθηκε η κάρτα.

                                             Όχι

                                                Driving Licence Details (Στοιχεία της άδειας οδήγησης)

                                             Ναι, εφόσον βρίσκεται ο οδηγός

                                             Driving Licence Number (Αριθμός της άδειας οδήγησης)

                                             Αριθμός της άδειας οδήγησης του οδηγού στον οποίο χορηγήθηκε η κάρτα.

                                             Ναι

                                             Driving Licence Issuing Country (Χώρα έκδοσης της άδειας οδήγησης)

                                             Χώρα που εξέδωσε τον αριθμό της άδειας οδήγησης του οδηγού στον οποίο χορηγήθηκε η κάρτα.

                                             Ναι

                                             Driving Licence Status (Καθεστώς της άδειας οδήγησης)

                                             Καθεστώς της άδειας οδήγησης του οδηγού στον οποίο χορηγήθηκε η κάρτα.

                                             Όχι

                                             Driving Licence Issuing Date (Ημερομηνία έκδοσης της άδειας οδήγησης)

                                             Ημερομηνία έκδοσης της άδειας οδήγησης του οδηγού στον οποίο χορηγήθηκε η κάρτα.

                                             Όχι

                                             Driving Licence Expiry Date (Ημερομηνία λήξης της άδειας οδήγησης)

                                             Ημερομηνία λήξης της άδειας οδήγησης του οδηγού στον οποίο χορηγήθηκε η κάρτα.

                                             Όχι

                                             Αίτημα Τροποποίησης του Καθεστώτος Κάρτας

                                             Υποχρεωτικό

                                             Card Number (Αριθμός κάρτας)

                                             Αριθμός της κάρτας της οποίας άλλαξε το καθεστώς.

                                             Ναι

                                             New Card Status (Νέο καθεστώς της κάρτας)

                                             Καθεστώς της κάρτας μετά την αλλαγή.

                                             Ναι

                                             Card Status Modified Date (Ημερομηνία τροποποίησης καθεστώτος της κάρτας)

                                             Ημερομηνία και ώρα τροποποίησης του καθεστώτος της κάρτας.

                                             Ναι

                                                Declared by (Ο δηλών)

                                             Authority (Αρχή)

                                             Ονομασία της αρχής που πραγματοποίησε την αλλαγή του καθεστώτος της κάρτας.

                                             Ναι

                                             Authority address (Διεύθυνση της αρχής)

                                             Διεύθυνση της αρχής που πραγματοποίησε την αλλαγή του καθεστώτος της κάρτας.

                                             Ναι

                                             Family Name (Επώνυμο)

                                             Το επώνυμο του προσώπου που πραγματοποίησε την αλλαγή του καθεστώτος της κάρτας.

                                             Όχι

                                             First Name (Όνομα)

                                             Το όνομα του προσώπου που πραγματοποίησε την αλλαγή του καθεστώτος της κάρτας.

                                             Όχι

                                             Phone (Τηλέφωνο)

                                             Αριθμός τηλεφώνου του προσώπου που πραγματοποίησε την αλλαγή του καθεστώτος της κάρτας.

                                             Όχι

                                             Email (Ηλεκτρονικό ταχυδρομείο)

                                             Ηλεκτρονική διεύθυνση του προσώπου που πραγματοποίησε την αλλαγή του καθεστώτος της κάρτας.

                                             Όχι

                                             Βεβαίωση Παραλαβής Τροποποίησης του Καθεστώτος Κάρτας

                                             Υποχρεωτικó

                                             Status Code (Κωδικός καθεστώτος)

                                             Κωδικός καθεστώτος της βεβαίωσης.

                                             Ναι

                                             Status Message (Μήνυμα καθεστώτος)

                                             Επεξηγηματική περιγραφή του καθεστώτος.

                                             Όχι

                                             Acknowledgement type (Τύπος βεβαίωσης παραλαβής)

                                             Τύπος της βεβαίωσης παραλαβής: για αίτημα ή απάντηση.

                                             Ναι

                                             Απάντηση Τροποποίησης του Καθεστώτος Κάρτας

                                             Υποχρεωτικό

                                             Status Code (Κωδικός καθεστώτος)

                                             Κωδικός καθεστώτος της απάντησης.

                                             Ναι

                                             Status Message (Μήνυμα καθεστώτος)

                                             Επεξηγηματική περιγραφή του καθεστώτος

                                             Όχι

                                             Card Number (Αριθμός κάρτας)

                                             Αριθμός της κάρτας οδηγού για την οποία υποβάλλεται το αίτημα.

                                             Ναι

                                             Card Status (Καθεστώς κάρτας)

                                             Καθεστώς της κάρτας για την οποία υποβάλλεται το αίτημα όπως είναι εγγεγραμμένο στο μητρώο καρτών ταχογράφων.

                                             Ναι

                                             Αίτημα Έκδοσης Κάρτας Άδειας Οδήγησης

                                             Υποχρεωτικό

                                             Card Number (Αριθμός κάρτας)

                                             Αριθμός της κάρτας οδηγού που έχει εκδοθεί.

                                             Ναι

                                             Driving Licence Number (Αριθμός της άδειας οδήγησης)

                                             Αριθμός της αλλοδαπής άδειας οδήγησης που χρησιμοποιήθηκε για την αίτηση της κάρτας οδηγού.

                                             Ναι

                                             Family Name (Επώνυμο)

                                             Επώνυμο του οδηγού στον οποίο χορηγήθηκε η κάρτα.

                                             Ναι

                                             First Name (Όνομα)

                                             Όνομα του οδηγού στον οποίο χορηγήθηκε η κάρτα.

                                             Όχι

                                             Date of Birth (Ημερομηνία γέννησης)

                                             Ημερομηνία γέννησης του οδηγού στον οποίο χορηγήθηκε η κάρτα.

                                             Ναι

                                             Place of Birth (Τόπος γέννησης)

                                             Τόπος γέννησης του οδηγού στον οποίο χορηγήθηκε η κάρτα.

                                             Όχι

                                             Απάντηση Έκδοσης Κάρτας Άδειας Οδήγησης

                                             Υποχρεωτικό

                                             Status Code (Κωδικός καθεστώτος)

                                             Κωδικός καθεστώτος της απάντησης.

                                             Ναι

                                             Status Message (Μήνυμα καθεστώτος)

                                             Επεξηγηματική περιγραφή του καθεστώτος.

                                             Όχι

                                       »·

                  4)

                  το παράρτημα VI τροποποιείται ως εξής:

                              α)

                              τα σημεία 1.4 έως 1.8 αντικαθίστανται από το ακόλουθο κείμενο:

                                          «1.4.

                                          Απαντούν σε ποσοστό τουλάχιστον 98 % των αιτημάτων που τους διαβιβάζονται κατά τη διάρκεια ενός ημερολογιακού μήνα και είναι σε θέση να εξυπηρετούν αιτήματα με ρυθμό 6 μηνυμάτων ανά δευτερόλεπτο.

                                          1.5.

                                          Κατά την αποστολή απαντήσεων CIC, CCS, ICDL και βεβαιώσεων MCS σύμφωνα με το παράρτημα VIII, απαντούν στα αιτήματα εντός 10 δευτερολέπτων.
                                          Ο συνολικός χρόνος λήξης του αιτήματος (το χρονικό διάστημα εντός του οποίου ο αιτών αναμένει απάντηση) δεν υπερβαίνει τα 20 δευτερόλεπτα.

                                          1.6.

                                          Οι απαντήσεις MCS διαβιβάζονται εντός 10 ημερολογιακών ημερών από την αποστολή του αιτήματος MCS.

                                          1.7.

                                          Τα εθνικά συστήματα δεν αποστέλλουν αιτήματα προς τον κόμβο TACHOnet με ρυθμό άνω των 2 αιτημάτων ανά δευτερόλεπτο.

                                          1.8.

                                          Όλα τα εθνικά συστήματα είναι σε θέση να αντιμετωπίζουν τυχόν τεχνικά προβλήματα του κεντρικού κόμβου ή των εθνικών συστημάτων άλλων κρατών μελών. Σε αυτά περιλαμβάνονται, μεταξύ άλλων, τα εξής:

                                                      α)

                                                      απώλεια σύνδεσης με τον κεντρικό κόμβο·

                                                      β)

                                                      μη απόκριση σε αίτημα·

                                                      γ)

                                                      λήψη απάντησης πέραν του χρόνου λήξης του μηνύματος·

                                                      δ)

                                                      λήψη ανεπίκλητων μηνυμάτων·

                                                      ε)

                                                      λήψη μη έγκυρων μηνυμάτων.»·

                              β)

                              το σημείο 1.9 διαγράφεται·

                              γ)

                              στο σημείο 2.2 προστίθεται το ακόλουθο εδάφιο:
                              «Η διαδικασία κλιμάκωσης περιγράφεται λεπτομερώς στην Επιτροπή, κατόπιν σχετικού αιτήματος.»·

                  5)

                  το παράρτημα VII τροποποιείται ως εξής:

                              α)

                              παρεμβάλλεται η ακόλουθη παράγραφος μετά τον τίτλο του παραρτήματος:
                              «Το παρόν παράρτημα περιέχει λεπτομέρειες για τα δεδομένα καταγραφής κινήσεων, τα στατιστικά δεδομένα και τα δεδομένα δρομολόγησης που συλλέγονται στον κεντρικό κόμβο και όχι στα κράτη μέλη.»·

                              β)

                              το σημείο 3 αντικαθίσταται από το ακόλουθο κείμενο:

                                          «3.

                                          Τα προσωπικά δεδομένα δεν διατηρούνται στα αρχεία καταγραφής για περισσότερο από έξι μήνες μετά την ολοκλήρωση της συναλλαγής. Οι στατιστικές πληροφορίες και οι πληροφορίες δρομολόγησης διατηρούνται για απεριόριστο χρονικό διάστημα.»·

                              γ)

                              στο σημείο 4, η εισαγωγική φράση αντικαθίσταται από το ακόλουθο κείμενο:
                              «Τα στατιστικά δεδομένα που χρησιμοποιούνται για την υποβολή αναφορών μπορεί να περιλαμβάνουν, μεταξύ άλλων, τα εξής:»·

                  6)

                  το παράρτημα VIII τροποποιείται ως εξής:

                              α)

                              το σημείο 1.3 αντικαθίσταται από το ακόλουθο κείμενο:

                                          «1.3.

                                          Όταν ο αιτών κάρτα οδηγού είναι κάτοχος άδειας οδήγησης η οποία έχει εκδοθεί στο κράτος μέλος όπου υποβάλλεται η αίτηση, το εν λόγω κράτος μέλος ελέγχει αν είχε προηγουμένως καταχωριστεί κοινοποίηση ICDL στο εθνικό μητρώο του. Ο έλεγχος αυτός πραγματοποιείται μέσω αναζήτησης στις κοινοποιήσεις, αρχικά με βάση τον αριθμό της άδειας οδήγησης και, σε δεύτερο στάδιο, με βάση τα κλειδιά NYSIIS και την ημερομηνία γέννησης. Εάν βρεθεί κοινοποίηση, το κράτος μέλος προβαίνει σε αναζήτηση μονοεκπομπής CIC ή CCS την οποία απευθύνει στο κράτος μέλος που έστειλε την κοινοποίηση ICDL.»·

                              β)

                              το σημείο 1.6 αντικαθίσταται από το ακόλουθο κείμενο:

                                          «1.6.

                                          Τα κράτη μέλη έχουν τη δυνατότητα να επιλέξουν να μην καταγράφουν στα εθνικά τους μητρώα τις κοινοποιήσεις ICDL τις οποίες έχουν λάβει σύμφωνα με τα σημεία 1.3, 1.4 και 1.5. Σε αυτή την περίπτωση, διενεργούν αναζήτηση ευρυεκπομπής CIC για κάθε αίτηση που λαμβάνουν.»·

                              γ)

                              στο σημείο 2.1, το στοιχείο α) αντικαθίσταται από το ακόλουθο κείμενο:

                                          «α)

                                          ελέγχει το τρέχον καθεστώς της κάρτας αποστέλλοντας αίτημα CCS στο κράτος μέλος έκδοσης. Εάν ο αριθμός της κάρτας δεν είναι γνωστός, αποστέλλεται αντί αυτού αίτημα μονοεκπομπής CIC·»·

                              δ)

                              το σημείο 3.2 αντικαθίσταται από το ακόλουθο κείμενο:

                                          «3.2.

                                          Αφού ελεγχθεί το καθεστώς της κάρτας οδηγού και αφού διαπιστωθεί ότι είναι έγκυρη για ανταλλαγή, η αρμόδια αρχή του κράτους μέλους στο οποίο υποβάλλεται η αίτηση αποστέλλει κοινοποίηση MCS στο κράτος μέλος έκδοσης μέσω του συστήματος ανταλλαγής μηνυμάτων TACHOnet.».

      ΠΑΡΑΡΤΗΜΑ II
      Προστίθεται το ακόλουθο παράρτημα IX:
      «
            ΠΑΡΑΡΤΗΜΑ IX

               Αίτηση έμμεσης πρόσβασης στο TACHOnet

            [σύντομη ονομασία της εθνικής αρχής που υποβάλλει αίτημα έμμεσης πρόσβασης στο TACHOnet] του/της [ονομασία της χώρας που υποβάλλει αίτημα έμμεσης πρόσβασης στο TACHOnet] έχει υπογράψει σύμβαση με [σύντομη ονομασία της εθνικής αρχής που παρέχει έμμεση πρόσβαση στο TACHOnet] προκειμένου να αποκτήσει έμμεση πρόσβαση στο TACHOnet μέσω [ονομασία της χώρας που παρέχει έμμεση πρόσβαση στο TACHOnet].
            Η σύμβαση με την οποία [ονομασία της χώρας που παρέχει έμμεση πρόσβαση στο TACHOnet] παρέχει έμμεση πρόσβαση στο TACHOnet για [ονομασία της χώρας που υποβάλλει αίτημα έμμεσης πρόσβασης στο TACHOnet] επισυνάπτεται στην παρούσα αίτηση.
            Παρέχονται οι ακόλουθες πληροφορίες:

                        α)

                        η εθνική αρχή που είναι αρμόδια για την πρόσβαση στο TACHOnet στ.. [ονομασία της χώρας που υποβάλλει αίτημα έμμεσης πρόσβασης στο TACHOnet]·

                        β)

                        αρμόδιο πρόσωπο για το TACHOnet στ.. [εθνική αρχή που αναφέρεται στο στοιχείο α)] (ονοματεπώνυμο, καθήκοντα, ηλεκτρονική διεύθυνση, αριθμός τηλεφώνου και ταχυδρομική διεύθυνση)·

                        γ)

                        ονομασία και αρμοδιότητες άλλων αρμόδιων φορέων σε σχέση με το TACHOnet·

                        δ)

                        υπεύθυνοι επικοινωνίας στους αρμόδιους φορείς που αναφέρονται στο σημείο γ) (ονοματεπώνυμο, καθήκοντα, ηλεκτρονική διεύθυνση, αριθμός τηλεφώνου).

                  Υπογραφή
            [Εκπρόσωπος της εθνικής αρχής που ζητά την έμμεση πρόσβαση στο TACHOnet]
         ».


title: Εκτελεστικός κανονισμός (ΕΕ) αριθ. 861/2014 της Επιτροπής, της 5ης Αυγούστου 2014 , για την τροποποίηση του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο

text:
               8.8.2014

               EL

               Επίσημη Εφημερίδα της Ευρωπαϊκής Ένωσης

               L 235/10

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 861/2014 ΤΗΣ ΕΠΙΤΡΟΠΉΣ
   της 5ης Αυγούστου 2014
   για την τροποποίηση του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 1326/2013 του Συμβουλίου (2) τροποποίησε το παράρτημα I του κανονισμού (ΕΟΚ) αριθ. 2658/87 και αντικατέστησε τους κωδικούς ΣΟ 9619 00 έως 9619 00 90 με τους κωδικούς ΣΟ 9619 00 έως 9619 00 89.

               (2)

               Οι κωδικοί ΣΟ 9619 00 71 έως 9619 00 89 καλύπτουν τις σερβιέτες και τα ταμπόν υγείας, τις πάνες για βρέφη και παρόμοια είδη υγιεινής, από άλλες ύλες εκτός των υφαντικών υλών. Τα είδη αυτών των κωδικών ΣΟ δύνανται, για παράδειγμα, να έχουν κατασκευασθεί από χαρτοπολτό, χαρτί, χαρτοβάμβακα ή ρόλους ινών κυτταρίνης. Δύνανται επίσης να αποτελούνται από συνδυασμούς αυτών των υλών.

               (3)

               Λόγω των διαφορετικών απόψεων όσον αφορά την κατάταξη των ειδών που εμπίπτουν στις διακρίσεις ΣΟ 9619 00 71 έως 9619 00 89 και προκειμένου να διευκολυνθεί η εν λόγω κατάταξη σε ολόκληρο το έδαφος της Ένωσης, είναι αναγκαία η περαιτέρω διευκρίνιση του πεδίου εφαρμογής αυτών των εν λόγω νέων διακρίσεων.

               (4)

               Για λόγους ασφάλειας δικαίου, είναι συνεπώς αναγκαίο να προστεθεί νέα συμπληρωματική σημείωση στο κεφάλαιο 96 της συνδυασμένης ονοματολογίας ώστε να διασφαλιστεί η ομοιόμορφη ερμηνεία των εν λόγω διακρίσεων σε ολόκληρη την Ένωση.

               (5)

               Επομένως, θα πρέπει να τροποποιηθεί αναλόγως το παράρτημα I του κανονισμού (ΕΟΚ) αριθ. 2658/87.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο κεφάλαιο 96 του δεύτερου μέρους της συνδυασμένης ονοματολογίας που περιλαμβάνεται στο παράρτημα I του κανονισμού (ΕΟΚ) αριθ. 2658/87, προστίθεται η ακόλουθη συμπληρωματική σημείωση 1:

                  «1.

                  Οι διακρίσεις 9619 00 71 έως 9619 00 89 περιλαμβάνουν προϊόντα από χαρτοπολτό, χαρτί, χαρτοβάμβακα ή ρόλους ινών κυτταρίνης.
                  Οι εν λόγω διακρίσεις περιλαμβάνουν επίσης σύνθετα προϊόντα που αποτελούνται από τα εξής:

                              α)

                              ένα εσωτερικό στρώμα (π.χ. από μη υφασμένο ύφασμα) σχεδιασμένο για να απορροφά τα υγρά από το δέρμα του ατόμου που τα φορά ώστε να προλαμβάνεται ο ερεθισμός·

                              β)

                              έναν απορροφητικό πυρήνα για τη συγκέντρωση και τη συγκράτηση των υγρών μέχρις ότου το προϊόν αποβληθεί·

                              γ)

                              ένα εξωτερικό στρώμα (π.χ. από πλαστικό) για την παρεμπόδιση της διαρροής των υγρών από τον απορροφητικό πυρήνα.»

   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Αυγούστου 2014.

            Για την Επιτροπή

            εξ ονόματος του Προέδρου

         Martine REICHERTS

            Μέλος της Επιτροπής

      (1)  ΕΕ L 256 της 7.9.1987, σ. 1.

      (2)  Κανονισμός (ΕΕ) αριθ. 1326/2013 του Συμβουλίου, της 9ης Δεκεμβρίου 2013, για την τροποποίηση του παραρτήματος I του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο (ΕΕ L 334 της 13.12.2013, σ. 4).


title: Εκτελεστικός κανονισμός (ΕΕ) αριθ. 1239/2012 της Επιτροπής, της 19ης Δεκεμβρίου 2012 , σχετικά με την τροποποίηση του κανονισμού (ΕΚ) αριθ. 543/2008 για τον καθορισμό λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου σχετικά με τους κανόνες εμπορίας για το κρέας πουλερικών

text:
               20.12.2012

               EL

               Επίσημη Εφημερίδα της Ευρωπαϊκής Ένωσης

               L 350/63

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1239/2012 ΤΗΣ ΕΠΙΤΡΟΠΉΣ
   της 19ης Δεκεμβρίου 2012
   σχετικά με την τροποποίηση του κανονισμού (ΕΚ) αριθ. 543/2008 για τον καθορισμό λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου σχετικά με τους κανόνες εμπορίας για το κρέας πουλερικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1), και ιδίως το άρθρο 121 στοιχείο ε), σε συνδυασμό με το άρθρο 4,
   Εκτιμώντας τα ακόλουθα:

               (1)

               Το άρθρο 15 παράγραφος 1 και το άρθρο 20 παράγραφος 1 του κανονισμού (ΕΚ) αριθ. 543/2008 (2) ορίζουν ότι τα κατεψυγμένα και βαθύψυκτα κοτόπουλα και ορισμένα τεμάχια κρέατος πουλερικών είναι δυνατόν να διατίθενται στο εμπόριο στο εσωτερικό της Ένωσης μόνον εφόσον η περιεκτικότητα νερού σε αυτά δεν υπερβαίνει τα τεχνικώς αναπόφευκτα όρια που καθορίζονται με τις μεθόδους ανάλυσης που περιγράφονται, αντιστοίχως, στα παραρτήματα VI, VII και VIII του εν λόγω κανονισμού.

               (2)

               Το άρθρο 16 παράγραφος 1 του κανονισμού (ΕΚ) αριθ. 543/2008 προβλέπει ότι πρέπει να πραγματοποιούνται στα σφαγεία τακτικοί έλεγχοι σύμφωνα με το παράρτημα IX του εν λόγω κανονισμού όσον αφορά την ποσότητα του απορροφηθέντος ύδατος ή έλεγχοι σύμφωνα με το παράρτημα VI του εν λόγω κανονισμού.

               (3)

               Τα παραρτήματα VI και VII του κανονισμού (ΕΚ) αριθ. 543/2008 προβλέπουν οριακές τιμές για την περιεκτικότητα σε νερό των κατεψυγμένων και βαθύψυκτων σφαγίων κοτόπουλων, το παράρτημα VIII του εν λόγω κανονισμού προβλέπει οριακές τιμές για την περιεκτικότητα σε νερό ορισμένων τεμαχίων κρέατος πουλερικών και το παράρτημα IX του ίδιου κανονισμού προβλέπει οριακές τιμές για την περιεκτικότητα σε νερό του νωπού κρέατος πουλερικών στο πλαίσιο των ελέγχων για την απορρόφηση νερού στην εγκατάσταση παραγωγής. Όλες οι εν λόγω οριακές τιμές καθορίζονται σε συνάρτηση με τις τρεις μεθόδους ψύξης που ορίζονται στο άρθρο 10 του εν λόγω κανονισμού, δηλαδή ψύξη με αέρα, ψύξη με ψεκασμό και ψύξη με εμβάπτιση.

               (4)

               Οι νέες τεχνολογίες οδήγησαν στην ανάπτυξη νέων μεθόδων ψύξης για τις οποίες θα πρέπει να ισχύουν οι ίδιοι κανόνες όπως για τις μεθόδους ψύξης οι οποίες ορίζονται στο άρθρο 10 του κανονισμού (ΕΚ) αριθ. 543/2008. Συνεπώς, είναι αναγκαίος ο καθορισμός των οριακών τιμών που θα εφαρμόζονται όταν χρησιμοποιούνται οι νέες μέθοδοι ψύξης.

               (5)

               Δεδομένου ότι ο σκοπός της διερεύνησης νέων τεχνολογιών για την ψύξη σφαγίων πουλερικών είναι να βελτιωθεί η συνολική ποιότητα του κρέατος πουλερικών, οι οριακές τιμές για τις εν λόγω νέες μεθόδους ψύξης δεν θα πρέπει να υπερβαίνουν τις κατώτερες οριακές τιμές που καθορίστηκαν για τη μέθοδο ψύξης με αέρα.

               (6)

               Το παράρτημα XI του κανονισμού (ΕΚ) αριθ. 543/2008 περιλαμβάνει τον κατάλογο των εθνικών εργαστηρίων αναφοράς. Οι αρμόδιες αρχές της Μάλτας γνωστοποίησαν στην Επιτροπή τον ορισμό νέου εθνικού εργαστηρίου αναφοράς.

               (7)

               Ως εκ τούτου, ο κανονισμός (ΕΚ) αριθ. 543/2008 θα πρέπει να τροποποιηθεί αναλόγως.

               (8)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα παραρτήματα VI έως IX και το παράρτημα XI του κανονισμού (ΕΚ) αριθ. 543/2008 τροποποιούνται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Δεκεμβρίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 299 της 16.11.2007, σ. 1.

      (2)  ΕΕ L 157 της 17.6.2008, σ. 46.

      ΠΑΡΑΡΤΗΜΑ
      Τα παραρτήματα VI έως ΙΧ και το παράρτημα XI του κανονισμού (ΕΚ) αριθ. 543/2008 τροποποιούνται ως εξής:

                  1.

                  Στο παράρτημα VI, το σημείο 7 αντικαθίσταται από το ακόλουθο κείμενο:
                  «7.   Αξιολόγηση του αποτελέσματος

                  Εάν στο δείγμα των 20 σφαγίων η μέση απώλεια νερού κατά την απόψυξη είναι μεγαλύτερη από τα ποσοστά που καθορίζονται κατωτέρω, θεωρείται ότι η απορροφηθείσα κατά την επεξεργασία ποσότητα νερού υπερβαίνει το επιτρεπτό όριο.
                  Ποσοστά σε περίπτωση ψύξης με:

                              αέρα: 1,5 %,

                              ψεκασμό: 3,3 %,

                              εμβάπτιση: 5,1 %,

                              άλλη μέθοδο ψύξης ή συνδυασμό δύο ή περισσότερων μεθόδων που ορίζονται στο άρθρο 10: 1,5 %.».

                  2.

                  Στο παράρτημα VII, το σημείο 6 αντικαθίσταται από το ακόλουθο κείμενο:
                  «6.   Υπολογισμός των αποτελεσμάτων

                              6.1.

                                          α)

                                          Το βάρος του νερού που περιέχει κάθε σφάγιο (W) προκύπτει από τον τύπο aP1/100 και το βάρος των πρωτεϊνών (RP) από τον τύπο bP1/100, και τα δύο εκφρασμένα σε γραμμάρια. Προσδιορίζεται το άθροισμα του βάρους του νερού (W7) και του βάρους των πρωτεϊνών (RP7) των επτά σφαγίων που έχουν υποβληθεί σε ανάλυση.

                                          β)

                                          Σε περίπτωση ανάλυσης σύνθετου δείγματος προσδιορίζεται η μέση περιεκτικότητα σε νερό α % και πρωτεΐνες β % των δύο δειγμάτων που έχουν υποβληθεί σε ανάλυση. Το βάρος του νερού (W7) των επτά σφαγίων προκύπτει από τον τύπο aP7/100, και το βάρος των πρωτεϊνών (RP7) από τον τύπο bP7/100, και τα δύο εκφρασμένα σε γραμμάρια.

                              6.2.

                              Το μέσο βάρος του νερού (WA) και των πρωτεϊνών (RPA) υπολογίζεται με διαίρεση του W7 και του RP7 διά του επτά.

                              6.3.

                              Η θεωρητική περιεκτικότητα σε φυσιολογικό νερό, σε γραμμάρια, που προσδιορίζεται με τη μέθοδο αυτή, μπορεί να υπολογισθεί με εφαρμογή του ακόλουθου τύπου:
                              κοτόπουλα: .

                              6.4.

                                          α)

                                          Ψύξη με αέρα
                                          Με την παραδοχή ότι το τεχνικά αναπόφευκτο ελάχιστο ποσοστό νερού που απορροφήθηκε κατά τη διάρκεια της επεξεργασίας ανέρχεται σε 2 % (1), το ανώτατο επιτρεπτό όριο της συνολικής περιεκτικότητας σε νερό (WG), εκφρασμένης σε γραμμάρια, η οποία προσδιορίζεται με τη μέθοδο αυτή προκύπτει από τον ακόλουθο τύπο (συμπεριλαμβανομένου του διαστήματος εμπιστοσύνης):
                                          κοτόπουλα: .

                                          β)

                                          Ψύξη με ψεκασμό
                                          Με την παραδοχή ότι το τεχνικά αναπόφευκτο ελάχιστο ποσοστό νερού που απορροφήθηκε κατά τη διάρκεια της επεξεργασίας ανέρχεται σε 4,5 % (1), το ανώτατο επιτρεπτό όριο της συνολικής περιεκτικότητας σε νερό (WG) εκφρασμένης σε γραμμάρια, η οποία προσδιορίζεται με τη μέθοδο αυτή προκύπτει από τον ακόλουθο τύπο (συμπεριλαμβανομένου του διαστήματος εμπιστοσύνης):
                                          κοτόπουλα: .

                                          γ)

                                          Ψύξη με εμβάπτιση
                                          Με την παραδοχή ότι το τεχνικά αναπόφευκτο ελάχιστο ποσοστό νερού που απορροφήθηκε κατά τη διάρκεια της επεξεργασίας ανέρχεται σε 7 % (1), το ανώτατο επιτρεπτό όριο της συνολικής περιεκτικότητας σε νερό (WG) εκφρασμένης σε γραμμάρια, η οποία προσδιορίζεται με τη μέθοδο αυτή προκύπτει από τον ακόλουθο τύπο (συμπεριλαμβανομένου του διαστήματος εμπιστοσύνης):
                                          κοτόπουλα: .

                                          δ)

                                          Άλλη μέθοδος ψύξης ή συνδυασμός δύο ή περισσότερων μεθόδων που ορίζονται στο άρθρο 10
                                          Με την παραδοχή ότι το τεχνικά αναπόφευκτο ελάχιστο ποσοστό νερού που απορροφήθηκε κατά τη διάρκεια της επεξεργασίας ανέρχεται σε 2 % (1), το ανώτατο επιτρεπτό όριο της συνολικής περιεκτικότητας σε νερό (WG) εκφρασμένης σε γραμμάρια, η οποία προσδιορίζεται με τη μέθοδο αυτή προκύπτει από τον ακόλουθο τύπο (συμπεριλαμβανομένου του διαστήματος εμπιστοσύνης):
                                          κοτόπουλα: .

                              6.5.

                              Αν η μέση περιεκτικότητα σε νερό (WA) των επτά σφαγίων, όπως προσδιορίζεται σύμφωνα με το σημείο 6.2, δεν υπερβαίνει τα όρια που προβλέπονται στο σημείο 6.4 (WG), η ποσότητα των πουλερικών που υποβλήθηκε στον έλεγχο θεωρείται ότι ικανοποιεί τις απαιτήσεις του ελέγχου.

                  3.

                  Στο παράρτημα VIII, το σημείο 6 αντικαθίσταται από το ακόλουθο κείμενο:
                  «6.   Υπολογισμός των αποτελεσμάτων

                              6.1.

                                          α)

                                          Το βάρος του νερού που περιέχει κάθε τεμάχιο (W) προκύπτει από τον τύπο aP1/100 και το βάρος των πρωτεϊνών (RP) από τον τύπο bP1/100, εκφρασμένα αμφότερα σε γραμμάρια.
                                          Προσδιορίζεται το άθροισμα του βάρους του νερού (W5) και του βάρους των πρωτεϊνών (RP5) των πέντε τεμαχίων που έχουν υποβληθεί σε ανάλυση.

                                          β)

                                          Σε περίπτωση ανάλυσης σύνθετου δείγματος προσδιορίζεται η μέση περιεκτικότητα σε νερό α % και πρωτεΐνες β % των δύο δειγμάτων που έχουν υποβληθεί σε ανάλυση. Το βάρος του νερού (W5) των πέντε τεμαχίων προκύπτει από τον τύπο aP5/100, και το βάρος των πρωτεϊνών (RP5) από τον τύπο bP5/100, αμφότερα εκφρασμένα σε γραμμάρια.

                              6.2.

                              Το μέσο βάρος του νερού (WA) και των πρωτεϊνών (RPA) υπολογίζεται με διαίρεση του W5 και του RP5 διά του πέντε.

                              6.3.

                              Ο μέσος φυσιολογικός λόγος W/RP, όπως προσδιορίζεται με τη μέθοδο αυτή, είναι ο εξής:

                                          φιλέτο στήθους κοτόπουλου: 3,19 ± 0,12,

                                          πόδια κοτόπουλου και κάτω τεταρτημόρια κοτόπουλου: 3,78 ± 0,19,

                                          φιλέτο στήθους γαλοπούλας: 3,05 ± 0,15,

                                          πόδια γαλοπούλας: 3,58 ± 0,15,

                                          κρέας ποδιού γαλοπούλας χωρίς κόκαλο: 3,65 ± 0,17.

                              6.4.

                              Με την παραδοχή ότι το τεχνικά αναπόφευκτο ελάχιστο ποσοστό νερού που απορροφήθηκε κατά τη διάρκεια της επεξεργασίας ανέρχεται σε 2 %, 4 % ή 6 % (2) ανάλογα με τον τύπο των προϊόντων και τη μέθοδο ψύξης που χρησιμοποιήθηκε, ο ανώτατος επιτρεπτός λόγος W/RP, όπως προσδιορίζεται με τη μέθοδο αυτή, είναι ο εξής:

                                          Ψύξη με αέρα

                                          Ψύξη με ψεκασμό

                                          Ψύξη με εμβάπτιση

                                          Φιλέτο στήθους κοτόπουλου, χωρίς δέρμα

                                          3,40

                                          3,40

                                          3,40

                                          Στήθος κοτόπουλου, με δέρμα

                                          3,40

                                          3,50

                                          3,60

                                          Μηροί, κνήμες, πόδια, πόδια με κομμάτι της ράχης, τεταρτημόρια κοτόπουλου με δέρμα

                                          4,05

                                          4,15

                                          4,30

                                          Φιλέτο στήθους γαλοπούλας, χωρίς δέρμα

                                          3,40

                                          3,40

                                          3,40

                                          Στήθος γαλοπούλας, χωρίς δέρμα

                                          3,40

                                          3,50

                                          3,60

                                          Μηροί, κνήμες, πόδια γαλοπούλας, με δέρμα

                                          3,80

                                          3,90

                                          4,05

                                          Κρέας ποδιού γαλοπούλας χωρίς κόκαλα, χωρίς δέρμα

                                          3,95

                                          3,95

                                          3,95

                                    Σε περίπτωση εφαρμογής άλλων μεθόδων ψύξης ή συνδυασμού δύο ή περισσότερων μεθόδων που ορίζονται στο άρθρο 10, το αναπόφευκτο ποσοστό νερού που απορροφήθηκε θεωρείται ότι ανέρχεται σε 2 % και οι ανώτατοι επιτρεπτοί λόγοι W/RP είναι εκείνοι που καθορίζονται για τη μέθοδο ψύξης με αέρα στον ανωτέρω πίνακα.
                              Αν ο μέσος λόγος WA/RPA των πέντε τεμαχίων, όπως προσδιορίζεται βάσει των τιμών που αναφέρονται στο σημείο 6.2, δεν υπερβαίνει τον λόγο που αναφέρεται στο σημείο 6.4, η ποσότητα των τεμαχίων κρέατος πουλερικών που υποβλήθηκε στον έλεγχο θεωρείται ότι ικανοποιεί τις απαιτήσεις του ελέγχου.

                  4.

                  Στο παράρτημα IX, προστίθεται το ακόλουθο σημείο 11:

                              «11.

                              Σε περίπτωση που τα σφάγια ψύχονται με άλλη μέθοδο ψύξης ή με συνδυασμό δύο ή περισσότερων μεθόδων που ορίζονται στο άρθρο 10, το μέγιστο ποσοστό περιεκτικότητας σε νερό δεν υπερβαίνει 0 % του αρχικού βάρους του σφαγίου.».

                  5.

                  Στο παράρτημα XI, η εγγραφή που αφορά τη Μάλτα αντικαθίσταται από την ακόλουθη εγγραφή:
                  «Μάλτα

                              MCCAA Laboratory Services Directorate

                              Standards and Metrology Institute

                              Malta Competition and ConsumerAffairs Authority

                              F22, Mosta Technopark

                              Mosta MST3000

                              Malta».

         (1)  Υπολογίζεται με βάση σφάγιο που δεν έχει απορροφήσει νερό εξωτερικής προέλευσης..

         (2)  Υπολογίζεται με βάση τεμάχιο που δεν έχει απορροφήσει νερό εξωτερικής προέλευσης. Για το φιλέτο (χωρίς δέρμα) και το κρέας ποδιού γαλοπούλας χωρίς κόκαλο, το ποσοστό είναι 2 % για καθεμία από τις μεθόδους ψύξης.».


title: Εκτελεστικός κανονισμός (ΕΕ) αριθ. 276/2012 της Επιτροπής, της 27ης Μαρτίου 2012 , σχετικά με την τροποποίηση των αντιπροσωπευτικών τιμών και των πρόσθετων εισαγωγικών δασμών για ορισμένα προϊόντα του τομέα της ζάχαρης, που ορίζονται στον εκτελεστικό κανονισμό (ΕΕ) αριθ. 971/2011 για την περίοδο 2011/2012

text:
               28.3.2012

               EL

               Επίσημη Εφημερίδα της Ευρωπαϊκής Ένωσης

               L 90/19

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 276/2012 ΤΗΣ ΕΠΙΤΡΟΠΉΣ
   της 27ης Μαρτίου 2012
   σχετικά με την τροποποίηση των αντιπροσωπευτικών τιμών και των πρόσθετων εισαγωγικών δασμών για ορισμένα προϊόντα του τομέα της ζάχαρης, που ορίζονται στον εκτελεστικό κανονισμό (ΕΕ) αριθ. 971/2011 για την περίοδο 2011/2012
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1),
   Έχοντας υπόψη τον κανονισμό (ΕΚ) αριθ. 951/2006 της Επιτροπής, της 30ής Ιουνίου 2006, για καθορισμό λεπτομερών κανόνων εφαρμογής του κανονισμού (ΕΚ) αριθ. 318/2006 του Συμβουλίου όσον αφορά τις συναλλαγές με τρίτες χώρες στον τομέα της ζάχαρης (2), και ιδίως το άρθρο 36 παράγραφος 2 δεύτερο εδάφιο δεύτερη φράση,
   Εκτιμώντας τα ακόλουθα:

               (1)

               Οι αντιπροσωπευτικές τιμές και οι πρόσθετοι δασμοί που εφαρμόζονται κατά την εισαγωγή λευκής ζάχαρης, ακατέργαστης ζάχαρης και ορισμένων σιροπιών για την περίοδο 2011/2012 καθορίστηκαν στον εκτελεστικό κανονισμό (ΕΕ) αριθ. 971/2011 της Επιτροπής (3). Οι εν λόγω τιμές και οι δασμοί τροποποιήθηκαν τελευταία με τον εκτελεστικό κανονισμό (ΕΕ) αριθ. 255/2012 της Επιτροπής (4).

               (2)

               Τα στοιχεία που έχει, επί του παρόντος, στη διάθεσή της η Επιτροπή οδηγούν στην τροποποίηση των εν λόγω ποσών, σύμφωνα με το άρθρο 36 του κανονισμού (ΕΚ) αριθ. 951/2006.

               (3)

               Λόγω της ανάγκης να διασφαλιστεί η εφαρμογή του εν λόγω μέτρου το ταχύτερο δυνατόν μετά τη διάθεση των επικαιροποιημένων στοιχείων, κρίνεται σκόπιμο ο παρών κανονισμός να αρχίσει να ισχύει την ημέρα της δημοσίευσής του,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι αντιπροσωπευτικές τιμές και οι πρόσθετοι δασμοί που εφαρμόζονται κατά την εισαγωγή των προϊόντων τα οποία αναφέρονται στο άρθρο 36 του κανονισμού (ΕΚ) αριθ. 951/2006, που καθορίστηκαν στον εκτελεστικό κανονισμό (ΕΕ) αριθ. 971/2011 για την περίοδο 2011/2012, τροποποιούνται και αναγράφονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 27 Μαρτίου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 178 της 1.7.2006, σ. 24.

      (3)  EE L 254 της 30.9.2011, σ. 12.

      (4)  EE L 84 της 23.3.2012, σ. 28.

      ΠΑΡΑΡΤΗΜΑ

         Αντιπροσωπευτικές τιμές και πρόσθετοι εισαγωγικοί δασμοί για τη λευκή ζάχαρη, την ακατέργαστη ζάχαρη και τα προϊόντα του κωδικού ΣΟ 1702 90 95 που εφαρμόζονται από τις 28 Μαρτίου 2012

                  (σε EUR)

                  Κωδικός ΣΟ

                  Ποσό της αντιπροσωπευτικής τιμής ανά 100 kg καθαρού βάρους του εν λόγω προϊόντος

                  Ποσό του πρόσθετου δασμού ανά 100 kg καθαρού βάρους του εν λόγω προϊόντος

                  1701 12 10 (1)

                  43,14

                  0,00

                  1701 12 90 (1)

                  43,14

                  1,67

                  1701 13 10 (1)

                  43,14

                  0,00

                  1701 13 90 (1)

                  43,14

                  1,96

                  1701 14 10 (1)

                  43,14

                  0,00

                  1701 14 90 (1)

                  43,14

                  1,96

                  1701 91 00 (2)

                  49,59

                  2,59

                  1701 99 10 (2)

                  49,59

                  0,00

                  1701 99 90 (2)

                  49,59

                  0,00

                  1702 90 95 (3)

                  0,50

                  0,22

         (1)  Καθορισμός για τον ποιοτικό τύπο όπως καθορίζεται στο παράρτημα IV σημείο III του κανονισμού (ΕΚ) αριθ. 1234/2007.

         (2)  Καθορισμός για τον ποιοτικό τύπο όπως καθορίζεται στο παράρτημα IV σημείο II του κανονισμού (ΕΚ) αριθ. 1234/2007.

         (3)  Καθορισμός ανά 1 % περιεκτικότητας σε σακχαρόζη.


title: Εκτελεστικός κανονισμός (ΕΕ) 2016/1935 της Επιτροπής, της 4ης Νοεμβρίου 2016, για την έγκριση της ουσίας υδροξείδιο του ασβεστίου (υδράσβεστος) ως υπάρχουσας δραστικής ουσίας για χρήση σε βιοκτόνα των τύπων προϊόντων 2 και 3 (Κείμενο που παρουσιάζει ενδιαφέρον για τον ΕΟΧ )

text:
               5.11.2016

               EL

               Επίσημη Εφημερίδα της Ευρωπαϊκής Ένωσης

               L 299/45

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1935 ΤΗΣ ΕΠΙΤΡΟΠΉΣ
   της 4ης Νοεμβρίου 2016
   για την έγκριση της ουσίας υδροξείδιο του ασβεστίου (υδράσβεστος) ως υπάρχουσας δραστικής ουσίας για χρήση σε βιοκτόνα των τύπων προϊόντων 2 και 3
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με τη διάθεση στην αγορά και τη χρήση βιοκτόνων (1), και ιδίως το άρθρο 89 παράγραφος 1 τρίτο εδάφιο,
   Εκτιμώντας τα ακόλουθα:

               (1)

               Ο κατ' εξουσιοδότηση κανονισμός (ΕΕ) αριθ. 1062/2014 της Επιτροπής (2) θεσπίζει κατάλογο των υπαρχουσών δραστικών ουσιών που πρέπει να αξιολογηθούν με σκοπό την πιθανή τους έγκριση για χρήση σε βιοκτόνα. Στον κατάλογο αυτό περιλαμβάνεται το υδροξείδιο του ασβεστίου (υδράσβεστος).

               (2)

               Το υδροξείδιο του ασβεστίου (υδράσβεστος) αξιολογήθηκε σύμφωνα με το άρθρο 16 παράγραφος 2 της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου (3) για χρήση στον τύπο προϊόντων 2, απολυμαντικά και φυκοκτόνα που δεν προορίζονται για άμεση εφαρμογή στους ανθρώπους ή τα ζώα, και στον τύπο προϊόντων 3, κτηνιατρική υγιεινή, όπως ορίζονται στο παράρτημα V της εν λόγω οδηγίας, οι οποίοι αντιστοιχούν στους τύπους προϊόντων 2 και 3, όπως ορίζονται στο παράρτημα V του κανονισμού (ΕΕ) αριθ. 528/2012.

               (3)

               Το Ηνωμένο Βασίλειο ορίστηκε αρμόδια αρχή αξιολόγησης και υπέβαλε τις εκθέσεις αξιολόγησης, μαζί με τις συστάσεις του στις 19 Σεπτεμβρίου 2011.

               (4)

               Σύμφωνα με το άρθρο 7 παράγραφος 2 του κατ' εξουσιοδότηση κανονισμού (ΕΕ) αριθ. 1062/2014, οι γνώμες του Ευρωπαϊκού Οργανισμού Χημικών Προϊόντων διατυπώθηκαν στις 14 Απριλίου 2016 από την επιτροπή βιοκτόνων, η οποία έλαβε υπόψη τα συμπεράσματα της αρμόδιας αρχής αξιολόγησης.

               (5)

               Σύμφωνα με τις εν λόγω γνώμες, μπορεί να αναμένεται ότι τα βιοκτόνα των τύπων προϊόντων 2 και 3 που περιέχουν υδροξείδιο του ασβεστίου (υδράσβεστο) ικανοποιούν τις απαιτήσεις του άρθρου 5 της οδηγίας 98/8/ΕΚ, υπό την προϋπόθεση ότι τηρούνται ορισμένες προδιαγραφές και όροι σχετικά με τη χρήση τους.

               (6)

               Επομένως, είναι σκόπιμο να εγκριθεί η ουσία υδροξείδιο του ασβεστίου (υδράσβεστος) για χρήση σε βιοκτόνα των τύπων προϊόντων 2 και 3, με την επιφύλαξη της συμμόρφωσης με ορισμένες προδιαγραφές και όρους.

               (7)

               Θα πρέπει να προβλέπεται ένα εύλογο χρονικό διάστημα πριν από την έγκριση δραστικής ουσίας, ώστε να παρέχεται η δυνατότητα στα ενδιαφερόμενα μέρη να λάβουν τα αναγκαία προπαρασκευαστικά μέτρα για την ικανοποίηση των νέων απαιτήσεων.

               (8)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για τα βιοκτόνα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η ουσία υδροξείδιο του ασβεστίου (υδράσβεστος) εγκρίνεται ως δραστική ουσία για χρήση σε βιοκτόνα των τύπων προϊόντων 2 και 3, με την επιφύλαξη των προδιαγραφών και των όρων που καθορίζονται στο παράρτημα.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Νοεμβρίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 167 της 27.6.2012, σ. 1.

      (2)  Κατ' εξουσιοδότηση κανονισμός (ΕΕ) αριθ. 1062/2014 της Επιτροπής, της 4ης Αυγούστου 2014, σχετικά με το πρόγραμμα εργασιών για τη συστηματική εξέταση όλων των υπαρχουσών δραστικών ουσιών που περιέχονται σε βιοκτόνα τα οποία αναφέρονται στον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου (ΕΕ L 294 της 10.10.2014, σ. 1).

      (3)  Οδηγία 98/8/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, για τη διάθεση βιοκτόνων στην αγορά (ΕΕ L 123 της 24.4.1998, σ. 1).

      ΠΑΡΑΡΤΗΜΑ

                  Κοινή ονομασία

                  Ονομασία IUPAC
                  Αριθμοί ταυτοποίησης

                  Ελάχιστος βαθμός καθαρότητας της δραστικής ουσίας (1)

                  Ημερομηνία έγκρισης

                  Ημερομηνία λήξης της έγκρισης

                  Τύπος προϊόντων

                  Ειδικοί όροι

                  Υδροξείδιο του ασβεστίου (υδράσβεστος)

                  Ονομασία IUPAC:
                  Υδροξείδιο του ασβεστίου
                  Αριθ. ΕΚ: 215-137-3
                  Αριθ. CAS: 1305-62-0

                  800 g/kg
                  [η τιμή εκφράζει την περιεκτικότητα σε Ca εκφραζόμενου ως Ca(OH)2]

                  1η Μαΐου 2018

                  30 Απριλίου 2028

                  2

                  Οι άδειες για τα βιοκτόνα προϊόντα υπόκεινται στους ακόλουθους όρους:

                              1.

                              Κατά την αξιολόγηση του προϊόντος αποδίδεται ιδιαίτερη προσοχή στους τρόπους έκθεσης, στους κινδύνους και στην αποτελεσματικότητα που σχετίζονται με χρήσεις οι οποίες καλύπτονται από την αίτηση χορήγησης άδειας, αλλά δεν εξετάστηκαν στο πλαίσιο της εκτίμησης των κινδύνων της δραστικής ουσίας σε ενωσιακό επίπεδο.

                              2.

                              Λαμβανομένων υπόψη των κινδύνων που έχουν εντοπιστεί για τις χρήσεις που αξιολογήθηκαν, κατά την αξιολόγηση του προϊόντος δίνεται ιδιαίτερη προσοχή στους βιομηχανικούς και επαγγελματικούς χρήστες.

                  3

                  Οι άδειες για τα βιοκτόνα προϊόντα υπόκεινται στους ακόλουθους όρους:

                              1.

                              Κατά την αξιολόγηση του προϊόντος αποδίδεται ιδιαίτερη προσοχή στους τρόπους έκθεσης, στους κινδύνους και στην αποτελεσματικότητα που σχετίζονται με χρήσεις οι οποίες καλύπτονται από την αίτηση χορήγησης άδειας, αλλά δεν εξετάστηκαν στο πλαίσιο της εκτίμησης των κινδύνων της δραστικής ουσίας σε ενωσιακό επίπεδο.

                              2.

                              Λαμβανομένων υπόψη των κινδύνων που έχουν εντοπιστεί για τις χρήσεις που αξιολογήθηκαν, κατά την αξιολόγηση του προϊόντος δίνεται ιδιαίτερη προσοχή στους επαγγελματίες χρήστες.

         (1)  Η καθαρότητα που εμφαίνεται στη στήλη αυτή είναι ο ελάχιστος βαθμός καθαρότητας της δραστικής ουσίας που αξιολογήθηκε σύμφωνα με το άρθρο 89 παράγραφος 1 του κανονισμού (ΕΕ) αριθ. 528/2012. Η δραστική ουσία στο προϊόν που διατίθεται στην αγορά μπορεί να είναι ίσης ή διαφορετικής καθαρότητας, αν έχει αποδειχθεί τεχνικά ισοδύναμη με την αξιολογηθείσα δραστική ουσία.


title: Εκτελεστικός κανονισμός (ΕΕ) αριθ. 327/2013 της Επιτροπής, της 8ης Απριλίου 2013 , σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

text:
               11.4.2013

               EL

               Επίσημη Εφημερίδα της Ευρωπαϊκής Ένωσης

               L 102/8

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 327/2013 ΤΗΣ ΕΠΙΤΡΟΠΉΣ
   της 8ης Απριλίου 2013
   σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Κατ’ εφαρμογή αυτών των γενικών κανόνων, τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού πρέπει να υπαχθούν στους κωδικούς ΣΟ που εμφαίνονται στη στήλη (2), για τους λόγους που αναφέρονται στη στήλη (3) του εν λόγω πίνακα.

               (4)

               Είναι σκόπιμο, οι δεσμευτικές δασμολογικές πληροφορίες οι οποίες εκδίδονται από τις τελωνειακές αρχές των κρατών μελών σχετικά με την κατάταξη εμπορευμάτων στη συνδυασμένη ονοματολογία και δεν είναι σύμφωνες με το δίκαιο που καθορίζει ο παρών κανονισμός να μπορούν να συνεχίσουν να αποτελούν αντικείμενο επίκλησης από τον κάτοχό τους επί τρίμηνο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).

               (5)

               Τα μέτρα που προβλέπει ο παρών κανονισμός είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη συνδυασμένη ονοματολογία στους κωδικούς ΣΟ που αναφέρονται στη στήλη (2) του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες που εκδίδονται από τις τελωνειακές αρχές των κρατών μελών και δεν είναι σύμφωνες με το δίκαιο που καθορίζει ο παρών κανονισμός μπορούν να συνεχίσουν να αποτελούν αντικείμενο επίκλησης από τον κάτοχό τους επί τρίμηνο δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Απριλίου 2013.

            Για την Επιτροπή, εξ ονόματος του Προέδρου,
         Algirdas ŠEMETA

            Μέλος της Επιτροπής

      (1)  ΕΕ L 256 της 7.9.1987, σ. 1.

      (2)  ΕΕ L 302 της 19.10.1992, σ. 1.

      ΠΑΡΑΡΤΗΜΑ

                  Περιγραφή προϊόντος

                  Κατάταξη
                  (Κωδικός ΣΟ)

                  Αιτιολογία

                  (1)

                  (2)

                  (3)

                  Προϊόν που παρουσιάζεται υπό μορφή κυλίνδρων (18 mm × 200 mm), συσκευασμένων για τη λιανική πώληση σε κουτί που περιέχει 10 κυλίνδρους. Κάθε κύλινδρος ζυγίζει 28 g και αποτελείται από τα ακόλουθα συστατικά (% κατά βάρος):

                              —

                              αποξηραμένα φύλλα αψίνθιου (Artemisia vulgaris)

                              95

                              —

                              άλλα αποξηραμένα βότανα (όπως είναι το φασκόμηλο)

                              5

                        Το προϊόν χρησιμοποιείται για τη θεραπεία ασθενών: οι κύλινδροι ανάβονται και κρατιούνται κοντά στο δέρμα του ασθενούς σε συγκεκριμένα σημεία βελονισμού και καίγονται ώστε να δημιουργείται θερμότητα που διεισδύει βαθιά στο δέρμα.

                  1404 90 00

                  Η κατάταξη διέπεται από τους γενικούς κανόνες 1 και 6 για την ερμηνεία της συνδυασμένης ονοματολογίας, από τη συμπληρωματική σημείωση 1 του κεφαλαίου 30, καθώς και από το κείμενο των κωδικών ΣΟ 1404 και 1404 90 00.
                  Το προϊόν αποτελείται από διαφορετικά είδη φυτών. Συνεπώς, αποκλείεται η κατάταξή του ως φυτού και μέρους φυτού των ειδών που κατατάσσονται στην κλάση 1211 (βλέπε επίσης τις επεξηγηματικές σημειώσεις του εναρμονισμένου συστήματος για την κλάση 1211).
                  Το προϊόν δεν προορίζεται για τη διατροφή του ανθρώπου. Κατά συνέπεια, αποκλείεται η κατάταξή του στην κλάση 2106.
                  Το προϊόν δεν πληροί τις προϋποθέσεις της συμπληρωματικής σημείωσης 1 του κεφαλαίου 30. Συνεπώς, δεν μπορεί να καταταγεί στην κλάση 3004 ως φυτικό ή ομοιοπαθητικό φαρμακευτικό παρασκεύασμα.
                  Το προϊόν δεν χρησιμοποιείται ως άρωμα, ως καλλυντικό ή ως προϊόν καλλωπισμού. Κατά συνέπεια, αποκλείεται η κατάταξή του στην κλάση 3307.
                  Συνεπώς, το προϊόν πρέπει να καταταγεί στον κωδικό ΣΟ 1404 90 00 ως φυτικό προϊόν που δεν κατοvομάζεται ούτε περιλαμβάνεται αλλού.


title: Εκτελεστικός κανονισμός (ΕΕ) 2016/1369 της Επιτροπής, της 11ης Αυγούστου 2016, για την τροποποίηση του εκτελεστικού κανονισμού (ΕΕ) 2016/388 για την επιβολή οριστικού δασμού αντιντάμπινγκ στις εισαγωγές σωλήνων κάθε είδους από όλκιμο χυτοσίδηρο (που είναι επίσης γνωστός ως χυτοσίδηρος σφαιροειδούς γραφίτη) καταγωγής Ινδίας

text:
                  12.8.2016

                  EL

                  Επίσημη Εφημερίδα της Ευρωπαϊκής Ένωσης

                  L 217/4

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1369 ΤΗΣ ΕΠΙΤΡΟΠΉΣ
      της 11ης Αυγούστου 2016
      για την τροποποίηση του εκτελεστικού κανονισμού (ΕΕ) 2016/388 για την επιβολή οριστικού δασμού αντιντάμπινγκ στις εισαγωγές σωλήνων κάθε είδους από όλκιμο χυτοσίδηρο (που είναι επίσης γνωστός ως χυτοσίδηρος σφαιροειδούς γραφίτη) καταγωγής Ινδίας
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΕ) 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (1) («βασικός κανονισμός αντιντάμπινγκ»), και συγκεκριμένα το άρθρο 9 παράγραφος 4,
      Εκτιμώντας τα ακόλουθα:

                  (1)

                  Στις 20 Δεκεμβρίου 2014 η Ευρωπαϊκή Επιτροπή («η Επιτροπή») κίνησε έρευνα αντιντάμπινγκ όσον αφορά τις εισαγωγές στην Ένωση σωλήνων κάθε είδους από όλκιμο χυτοσίδηρο (που είναι επίσης γνωστός ως χυτοσίδηρος σφαιροειδούς γραφίτη) καταγωγής Ινδίας. Στις 11 Μαρτίου 2015 η Επιτροπή κίνησε έρευνα κατά των επιδοτήσεων όσον αφορά τις εισαγωγές στην Ένωση του ίδιου προϊόντος καταγωγής Ινδίας.

                  (2)

                  Στις 18 Σεπτεμβρίου 2015 η Επιτροπή εξέδωσε τον εκτελεστικό κανονισμό (ΕΕ) 2015/1559 (2) («προσωρινός κανονισμός αντιντάμπινγκ»). Η Επιτροπή δεν επέβαλε προσωρινό αντισταθμιστικό δασμό στις εισαγωγές σωλήνων κάθε είδους από όλκιμο χυτοσίδηρο καταγωγής Ινδίας.

                  (3)

                  Στις 17 Μαρτίου 2016 η Επιτροπή εξέδωσε τον εκτελεστικό κανονισμό (ΕΕ) 2016/388 (3) («οριστικός κανονισμός αντιντάμπινγκ») και τον εκτελεστικό κανονισμό (ΕΕ) 2016/387 (4) («οριστικός κανονισμός αντισταθμιστικών δασμών»).

                  (4)

                  Σύμφωνα με τον βασικό κανονισμό αντιντάμπινγκ και τον κανονισμό (ΕΕ) 2016/1037 του Ευρωπαϊκού Κοινοβουλίου και του Συμβουλίου (5) («κανονισμός κατά των επιδοτήσεων»), οι εξαγωγικές επιδοτήσεις και τα περιθώρια ντάμπινγκ δεν μπορούν να σωρευθούν, δεδομένου ότι οι εξαγωγικές επιδοτήσεις προκαλούν ντάμπινγκ. Οι εξαγωγικές επιδοτήσεις μειώνουν τις τιμές εξαγωγής και αυξάνουν τα περιθώρια ντάμπινγκ. Ως εκ τούτου, η Επιτροπή έλαβε υπόψη το γεγονός ότι τρία από τα καθεστώτα επιδοτήσεων που αποτέλεσαν αντικείμενο έρευνας ήταν εξαγωγικές επιδοτήσεις. Η Επιτροπή μείωσε τους οριστικούς δασμούς αντιντάμπινγκ στο πλαίσιο της έρευνας αντιντάμπινγκ αφαιρώντας τα ποσά των εξαγωγικών επιδοτήσεων που διαπιστώθηκαν κατά την παράλληλη έρευνα κατά των επιδοτήσεων (6).

                  (5)

                  Ο οριστικός δασμός αντιντάμπινγκ καθορίστηκε σε 0 % για την Electrosteel Castings Ltd («ECL») και σε 14,1 % για την Jindal Saw Ltd («Jindal») και για όλες τις άλλες εταιρείες στον οριστικό κανονισμό αντιντάμπινγκ (7). Το περιθώριο ντάμπινγκ καθορίστηκε σε 4,1 % για την ECL και σε 19,0 % για την Jindal και για όλες τις άλλες εταιρείες στον ίδιο κανονισμό (8). Ως εκ τούτου, ο τελικός δασμός αντιντάμπινγκ ήταν χαμηλότερος από το επίπεδο του οριστικού περιθωρίου ντάμπινγκ που διαπιστώθηκε για τις δύο εταιρείες.

                  (6)

                  Το άρθρο 2 του οριστικού κανονισμού αντιντάμπινγκ ορίζει ότι αποδεσμεύονται τα ποσά που είχαν δεσμευτεί και υπερβαίνουν το άθροισμα των ποσοστών των δασμών αντιντάμπινγκ και των αντισταθμιστικών δασμών. Ωστόσο, ορισμένες εθνικές τελωνειακές αρχές δήλωσαν στην Επιτροπή ότι η διάταξη αυτή, υπό τη σημερινή της διατύπωση, δημιουργεί κάποια σύγχυση ως προς την πραγματική εφαρμογή της στις ειδικές περιστάσεις της υπόθεσης.

                  (7)

                  Ως εκ τούτου, το άρθρο 2 του οριστικού κανονισμού αντιντάμπινγκ θα πρέπει να τροποποιηθεί, ώστε να καταστεί σαφές ότι πρέπει να αποδεσμευτούν τα ποσά που είχαν δεσμευτεί και υπερβαίνουν μόνο το περιθώριο ντάμπινγκ, επειδή δεν επιβλήθηκαν προσωρινοί αντισταθμιστικοί δασμοί.

                  (8)

                  Αν το ποσό των προσωρινών δασμών που εισπράχθηκε οριστικά σύμφωνα με το άρθρο 2 του οριστικού κανονισμού αντιντάμπινγκ υπερβαίνει εκείνο που οφείλεται σύμφωνα με τον παρόντα κανονισμό, το ποσό αυτό θα πρέπει να επιστραφεί ή να διαγραφεί.

                  (9)

                  Όσον αφορά το υπό εξέταση προϊόν, η Επιτροπή απέκλεισε τους σωλήνες κάθε είδους από όλκιμο χυτοσίδηρο χωρίς εσωτερική και εξωτερική επένδυση («γυμνοί σωλήνες») από το υπό εξέταση προϊόν στον οριστικό κανονισμό αντιντάμπινγκ και στον κανονισμό αντισταθμιστικών δασμών (9). Η Επιτροπή θεωρεί ότι είναι σκόπιμο να παρακολουθούνται οι εισαγωγές γυμνών σωλήνων στην Ένωση. Ως εκ τούτου, θα καθοριστούν χωριστοί κωδικοί TARIC για τους γυμνούς σωλήνες.

                  (10)

                  Η τροποποίηση αυτή κοινοποιήθηκε στα ενδιαφερόμενα μέρη και τους δόθηκε η ευκαιρία να διατυπώσουν τις παρατηρήσεις τους. Δεν υποβλήθηκαν παρατηρήσεις σχετικά με την προτεινόμενη τροποποίηση.

                  (11)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει του άρθρου 15 παράγραφος 1 του κανονισμού (ΕΕ) 2016/1036,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Ο εκτελεστικός κανονισμός (ΕΕ) 2016/388 της Επιτροπής τροποποιείται ως εξής:

                  1)

                  Το άρθρο 2 αντικαθίσταται από το ακόλουθο κείμενο:
                  «Άρθρο 2
                  Τα ποσά που είχαν δεσμευτεί υπό μορφή προσωρινών δασμών αντιντάμπινγκ, σύμφωνα με τον εκτελεστικό κανονισμό (ΕΕ) 2015/1559 της Επιτροπής, εισπράττονται οριστικά ανάλογα με τα ακόλουθα ποσοστά, που αντιστοιχούν στα οριστικά περιθώρια ντάμπινγκ που διαπιστώθηκαν:

                              Εταιρεία

                              Electrosteel Castings Ltd

                              4,1 %

                              Jindal Saw Limited

                              19 %

                              Όλες οι άλλες εταιρείες

                              19 %»

                  2)

                  Προστίθενται τα ακόλουθα άρθρα 1α και 1β:
                  «Άρθρο 1α
                  Οι σωλήνες κάθε είδους από όλκιμο χυτοσίδηρο χωρίς εσωτερική και εξωτερική επένδυση (“γυμνοί σωλήνες”) υπάγονται στους κωδικούς TARIC 7303001020 και 7303009020.
                  Άρθρο 1β
                  Τα ποσά των δασμών που καταβλήθηκαν ή καταχωρίστηκαν στους λογαριασμούς σύμφωνα με το άρθρο 2 και τα οποία υπερβαίνουν εκείνα που καθορίζονται σύμφωνα με το άρθρο 1 επιστρέφονται ή διαγράφονται.
                  Η επιστροφή και η διαγραφή ζητούνται από τις εθνικές τελωνειακές αρχές σύμφωνα με την ισχύουσα τελωνειακή νομοθεσία εντός της περιόδου που ορίζεται στο άρθρο 236 του κανονισμού (ΕΟΚ) αριθ. 2913/92 του Συμβουλίου (*) και στο άρθρο 121 του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου (**).

                     (*)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1)."

                     (**)  Κανονισμός (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (ΕΕ L 269 της 10.10.2013, σ. 1).»."

            Άρθρο 2
      Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
      Εφαρμόζεται αναδρομικά από τις 19 Μαρτίου 2016, με εξαίρεση τον καθορισμό των κωδικών TARIC 7303001020 και 7303009020.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 11 Αυγούστου 2016.

               Για την Επιτροπή

               Ο Πρόεδρος

            Jean-Claude JUNCKER

         (1)  ΕΕ L 176 της 30.6.2016, σ. 21.

         (2)  Εκτελεστικός κανονισμός (ΕΕ) 2015/1559 της Επιτροπής, της 18ης Σεπτεμβρίου 2015, για την επιβολή προσωρινού δασμού αντιντάμπινγκ στις εισαγωγές σωλήνων κάθε είδους από όλκιμο χυτοσίδηρο (που είναι επίσης γνωστός ως χυτοσίδηρος σφαιροειδούς γραφίτη), καταγωγής Ινδίας (ΕΕ L 244 της 19.9.2015, σ. 25).

         (3)  Εκτελεστικός κανονισμός (ΕΕ) 2016/388 της Επιτροπής, της 17ης Μαρτίου 2016, για την επιβολή οριστικού δασμού αντιντάμπινγκ στις εισαγωγές σωλήνων κάθε είδους από όλκιμο χυτοσίδηρο (που είναι επίσης γνωστός ως χυτοσίδηρος σφαιροειδούς γραφίτη), καταγωγής Ινδίας (ΕΕ L 73 της 18.3.2016, σ. 53).

         (4)  Εκτελεστικός κανονισμός (ΕΕ) 2016/387 της Επιτροπής, της 17ης Μαρτίου 2016, για την επιβολή οριστικού αντισταθμιστικού δασμού στις εισαγωγές σωλήνων κάθε είδους από όλκιμο χυτοσίδηρο (που είναι επίσης γνωστός ως χυτοσίδηρος σφαιροειδούς γραφίτη), καταγωγής Ινδίας (ΕΕ L 73 της 18.3.2016, σ. 1).

         (5)  Κανονισμός (ΕΕ) 2016/1037 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Ένωσης (ΕΕ L 176 της 30.6.2016, σ. 55).

         (6)  Βλέπε αιτιολογική σκέψη 160 του οριστικού κανονισμού αντιντάμπινγκ.

         (7)  Βλέπε άρθρο 1 παράγραφος 2 του οριστικού κανονισμού αντιντάμπινγκ.

         (8)  Βλέπε αιτιολογική σκέψη 160 του οριστικού κανονισμού αντιντάμπινγκ.

         (9)  Βλέπε άρθρο 1 και αιτιολογικές σκέψεις 13 έως 18 του οριστικού κανονισμού αντιντάμπινγκ και άρθρο 1 και αιτιολογικές σκέψεις 24 έως 29 του οριστικού κανονισμού αντισταθμιστικών δασμών.